NaiveNeuron/SloPal huggingface dataset:
Šimko, Igor, poslanec NR SR (2024-02-13):
Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o ochrane spotrebiteľa a o zmene a doplnení niektorých zákonov (tlač č. 53). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
M. Číž, podpredseda NR SR: (2008-10-30):
(Hlasovanie.) Prítomných 135 poslancov, za návrh 107 poslancov, proti 24 poslancov, 4 sa zdržali. Tieto návrhy zo spoločnej správy sme schválili.
Laurenčík, Milan, podpredseda NR SR (2021-11-30):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Končím možnosť prihlásiť sa. Do rozpravy sa prihlásili dvaja páni poslanci, pán poslanec Martin Beluský a pán poslanec Marián Viskupič. Pán poslanec Beluský, nech sa páči, máte slovo.
Laššáková, Jana, podpredsedníčka NR SR (2013-06-25):
Pán poslanec Jarjabek, nech sa páči.
Laššáková, Jana, podpredsedníčka NR SR (2014-10-28):
A koľko máte ešte toho.
Bugár, Béla, podpredseda NR SR (2011-05-24):
Vážené panie poslankyne, páni poslanci, teraz pristúpime k odhlasovaniu tých zákonov, ktoré ešte neboli odhlasované z minulého týždňa. A poprípade aj dnes ráno sme prerokovali ešte dve správy a jeden návrh. Takže vyhlasujem teraz prestávku do 17.07 hodiny, na tri minúty a vyzývam, samozrejme, poslancov, samozrejme, aj poslankyne, aby sa vrátili do rokovacieho priestoru, odhlasujeme tie body, ktoré nám ešte ostali, a potom budeme pokračovať v rozprave. (Krátka prestávka) (Po prestávke.)
Kondrót, Maroš, poslanec NR SR (2020-09-16):
Ďakujem pekne, pán predseda. Podávam návrh na zaradenie bodu programu 12. schôdze Národnej rady Slovenskej republiky Informácia ministra hospodárstva o podmienkach predaja 49 % akcií VSE, a. s., nemeckej spoločnosti E.ON. Odôvodnenie: Žiadame, aby minister hospodárstva vysvetlil, prečo sa Slovenská republika vzdala predkupného práva na uvedené akcie a za akú cenu je predávaný podiel 49 % vo VSE. Ďakujem.
Figeľ, Ján, podpredseda NR SR (2013-05-31):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Ivanovi Štefancovi, nech sa páči.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 142 poslancov, za 53, proti 26, zdržalo sa 48, nehlasovalo 15. Konštatujem, že Národná rada tento návrh uznesenia neschválila. Pristúpime k hlasovaniu o návrhu uznesenia k ohrozeniu bojaschopnosti Ozbrojených síl Slovenskej republiky (tlač 1277). Opäť prosím pána poslanca Mariána Saloňa, aby hlasovanie uviedol. (Hlasovanie o návrhu poslanca Národnej rady Slovenskej republiky Roberta Fica na prijatie uznesenia Národnej rady Slovenskej republiky k ohrozeniu bojaschopnosti Ozbrojených síl Slovenskej republiky , tlač 1277.)
Hort, Milan, podpredseda NR SR (2011-10-11):
Pán poslanec, skúste zatlačiť cez svoju kartu. Pán predseda, ak sa hlásite, tak dávam vám slovo s reakciou na faktické poznámky.
Hrušovský, Pavol, poslanec NR SR (2010-08-11):
Ďakujem pekne, pán predseda. Ja naozaj veľmi krátko. Nerozumiem, páni poslanci, týmto procesným spochybňovaniam legislatívneho procesu, ktorý v Národnej rade Slovenskej republiky začal. Ja som čakal, že pán predseda, expredseda Paška, teraz poslanec, predloží poslancom Národnej rady spomínaný nález Ústavného súdu, číslo, pod ktorým bolo vydané a v akej veci vydané bolo. Chcem však poukázať na jednu dôležitú vec. Národná rada Slovenskej republiky podľa ústavy je najvyšším zákonodarným a ústavodarným orgánom Slovenskej republiky. Už v minulosti vznikali aj v pléne Národnej rady isté pochybnosti pri prerokovávaní predkladaných návrhov zákonov na skrátené legislatívne konanie. Možno mnohí sa pamätáte, aké diskusie tu prebiehali, a vtedy jeden z našich bývalých kolegov poslancov, sa rozhodol podať na Ústavný súd návrh, aby Ústavný súd rozhodol o vyslovení neplatnosti prijatia takéhoto zákona, kde boli vážne pochybnosti, či sú alebo nie sú splnené podmienky na skrátené legislatívne konanie. Pán poslanec Číž, predpokladám, že poznáš výsledok rozhodnutia Ústavného súdu. Ďakujem pekne. Ústavný súd vtedy vyslovil názor, že ak Národná rada Slovenskej republiky schválila zákon, aj napriek výhradám, či boli alebo neboli splnené všetky procesné podmienky na jeho prijatie, nemá za následok neplatnosť takto prijatého zákona v Národnej rade Slovenskej republiky. Prosím vás, neznižujme svoju autoritu. Nezbavujme sa svojej právomoci, ktorá výlučne patrí len nám, poslancom Národnej rady. Ak nechcete, aby bola obmedzená imunita poslancov, tak radšej to komunikujte takto, politicky, nie ústavnoprávne, kde narážate na mnohé prekážky a vyslovujete nie dvakrát vhodné odborné právne názory. Ja neberiem právo nikomu, ale osobne, keď som sa dozvedel o výhrade, ktorá už bola dávno v médiách zverejnená predtým, ako toto rokovanie začalo, tak naozaj som nenašiel nikde v Ústave Slovenskej republiky, že by po vymenovaní prezidentom vláda mala limitované svoje kompetencie ústavou v žiadnom článku. Preto tieto argumenty nepovažujem za tak závažné, aby sme museli prerušiť rokovanie alebo odložiť rokovanie až potom, ako Ústavný súd zaujme svoj názor vo veci, či vláda má alebo nemá kompetenciu predkladať do Národnej rady pred vyslovením dôvery akékoľvek legislatívne návrhy, alebo či vôbec tá vláda má prijímať nejaké rozhodnutia. Ďakujem, pán predseda.
Hrnčiar, Andrej, podpredseda NR SR (2017-11-28):
Dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Kvorkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Fecko, Martin, poslanec NR SR (2023-03-22):
Iba asi hlasovanie, že budeme dneska o jedenástej hodine.
Figeľ, Ján, podpredseda NR SR (2012-12-18):
Chcete reagovať, pán Matovič? Nech sa páči.
Dostál, Ondrej, poslanec NR SR (2021-02-25):
Pani ministerka má dopredu plánovaný pracovný program, prišiel ju tu vystriedať pán minister práce, sociálnych vecí a rodiny a vyjadrila sa k veci, ku ktorej sa vyjadrila v rozprave, pokiaľ si pamätám, tak najmenej už dvakrát, a ja som sa k nej vyjadril. Chcel by som len prečítať, o čom budeme hlasovať, keď budeme hlasovať o predĺžení núdzového stavu. Budeme hlasovať o návrhu uznesenia: Národná rada súhlasí s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie, schváleným uznesením vlády Slovenskej republiky, zmeníme na 5. februára 2021. O tomto budeme hlasovať. Nebudeme hlasovať o formuláciách, ktoré sú obsiahnuté v tom návrhu, ktoré odôvodňujú toto uznesenie. Budeme hlasovať iba o tomto uznesení a na tom sme sa zhodli všetci, že tá formulácia je nešťastná. Ja neviem, kto ju tam dal. Teraz ideme skúmať, že ktorý úradník to tam dal, lebo to určite nevzniklo tak, že na rokovaní vlády sa bavili vetu po vete, a teraz niektorý minister prišiel s tým „a dajme tam túto vetu“, však to je materiál, ktorý normálne prešiel procesom. Boli tam doplnené nejaké veci a niekto tam doplnil tú vetu. Čiže keby tá veta znela: „Konečná hladina závisí aj od toho, aké varianty sa dovtedy vyvinú a aká bude konečná efektivita vakcín, až po dosiahnutí kolektívnej imunity môžeme hovoriť o návrate do normálu.“. Tak to je, to je, ako mala tá veta znieť. Nemala tam byť už tá záverečná časť: „keď už nebude núdzový stav potrebný“. Ale ak potrebujete ubezpečenie, tak naozaj trvanie núdzového stavu nie je podmienené mierou zaočkovania, ale pandemickou situáciou, teda to, koľko ľudí máme infikovaných, koľko ľudí máme v nemocniciach... (Prerušenie vystúpenia časomerom.)
Saloň, Marián, poslanec NR SR (2022-05-03):
Ďakujem veľmi pekne. Peter, presne si postupne povedal, že o čo vlastne ide. Veď o nič iné, len o politiku. A nevedia zlikvidovať opozíciu svojou poctivou politickou prácou, ale takýmto spôsobom. A presne si hovoril o legálnych nahrávkach z júla 2021. Jasná úloha. Spraviť zo SMER-u zločineckú skupinu a následne ďalšie prepisy, ktoré dokonca sa dotýkajú aj teba osobne. Veď o nič iné im nejde, len o toto, akým spôsobom nás zlikvidovať, lebo svoju neschopnosť prekrývajú takýmto štýlom. A hovoril si o esemeskách s generálom Lučanským s ministrom vnútra. Však tam nejde len o esemesky. Tam ide aj o to, že riaditeľ NAKA v Bratislave to dokonca potvrdil, že bol vyžiadaný od neho spis jeho nadriadeným, ktorý uvádzal ako dôvod, že si to žiada sám minister. Tak kde je dnes akčný prezident policajného zboru, že nepreveruje toto?! Že nejde len o esemesky, jasné, bohužiaľ. Generál Lučanský už to nemôže potvrdiť, pretože je nebohý, že či to tomu ministrovi odovzdal. Ale presne o to ide, že potvrdzujú to esemesky, ale potvrdzuje to aj sám riaditeľ NAKA v Bratislave! No a čo sa týka kajúcnikov, ja som tu už viackrát citoval advokáta Rybára, že čím je viac bezcharakterná osoba kajúcnika, tým viac nemá zábrany kajúcnik povedať čokoľvek. A presne o to ide. Ako už aj spomínal Laco Kamenický, včerajšie vystúpenie námestníka generálneho prokurátora Spojených štátov amerických, ten jasne hovorí, že prokurátori vyžadujú, aby si priznal ku všetkým skutkom, ale nikdy nejde o celkovú beztrestnosť toho kajúcnika. A akonáhle kajúcnik klamal, tak následne stratí všetky výhody. A čo sa tu deje? Veď tu sa kajúcnici rozpamätávajú, že zrazu mirnix-dirnix, hore-dole, rok, dva a navzájom sa dopĺňajú, potvrdzujú. A presne o tomto to je. Tak ja verím, že ten námestník toho generálneho prokurátora to riadne rozbije, aj koaliční poslanci si uvedomia, že teda o čo tu vlastne celé ide. A o odvolávaní ministra Mikulca ani nejde hovoriť, aké dôvody boli, lebo keď sme odvolávali Roba Kaliňáka za zabudnutú atrapu výbušniny, tak tu bolo rodeo na celom... (Prerušenie vystúpenia časomerom.)
V. Veteška, podpredseda NR SR: (2007-05-17):
Pán poslanec Minárik, nech sa páči.
Blanár, Juraj, poslanec NR SR (2010-10-21):
Ďakujem. Vážený pán podpredseda parlamentu, dovoľte, aby som i ja pripomenul tie pasáže, o ktorých ste hovorili. Hovorili ste o zákone o nadradení infraštruktúry, ktorý úzko súvisel s prípravou územia a vôbec výstavby diaľnice, čo je neuralgický bod vzhľadom na majetkové vzťahy a všetko, čo je s tým spojené. A v tejto súvislosti chcem zdôrazniť, že významnou mierou sa do tohto procesu zapojili aj samosprávy, obce, mestá, samosprávne kraje, ktoré zdynamizovali túto prípravu a tým dokázali, že majú enormný záujem o to, aby tá nadradená infraštruktúra, to znamená diaľnice, rýchlostné cesty sa stavali v tomto prostredí. Hovorili ste o informáciách, že sa zasypávajú dnes odhumusované časti trasy diaľnice úseku Hričovské Podhradie – Dubná Skala a od Dubnej Skaly smerom na Sviniu. Áno ja mám množstvo mailov, ale i telefonátov od obyvateľov, ktorí sa pýtajú, že čo sa tu deje pre boha, že takto ideme plytvať finančnými prostriedkami. A pevne verím, že pán minister, na toto čo sa v súčasnosti deje a z čoho sú oprávnení obyvatelia rozhorčení, odpoviete. Nuž, a chcel by som ešte podotknúť to, čo ste hovorili. Predchádzajúca vláda si dala do programového vyhlásenia, že vystavia 100 km diaľnic. Koľko ste si dali vy vo vládnom vyhlásení, že postavíte diaľnic? Pozrite sa, vážené panie poslankyne, páni poslanci zo súčasnej koalície, koľko ste dali kilometrov? Postavilo sa za minulej vlády vyše 140 km, takže pozrite sa na to naozaj objektívne.
Bobík, Jozef, poslanec NR SR (2014-12-12):
Ďakujem za slovo. Reagujem na kolegyňu, ktorá vystúpila. Myslím si, že bez nejakého preháňania a napriek tomu, že ide o dámu, vystúpila úplne racionálne a fakticky. Pretože už som tu predtým počul vyjadrenia, kde bolo spomínané, veď predsa do súťaže sa mohol prihlásiť každý aj zo zahraničia, aj zo Slovenska, ak tak neurobili, tak asi sa rozhodli sami, ale v zásade všetci sa mohli prihlásiť. Ale veď predsa existujú verejné vyhlásenia, či už VÚB banky, Tatra banky, ktorí, kde hovorcovia, ktorí sú poverení na to, aby verejne vystupovali za tieto subjekty, potvrdili, že si ich zrozumiteľne prečítali, podmienky súťaže. V podmienkach súťaže bolo povedané, že okrem finančných objemov tí, ktorí by sa chceli touto vecou zaoberať, majú mať skúsenosti minimálne s piatimi palivovými kartami. Čiže ak sa niekto neodvolal, no tak sa neodvolal, pretože je gramotný. Prečítal si podmienky súťaže, a ak im nevyhovuje, tak sa neprihlási. Samozrejme, potom ale zostáva na vyhlasovateľovi, na verejnom obstarávateľovi, aké podmienky nastaví. Keby sme len prečítali podmienky, ktoré ukladá zákon, čo hovorí zákon, že ako má obstarávateľ postupovať: „Pri zadávaní zákaziek sa musí uplatňovať princíp rovnakého zaobchádzania. Princíp nediskriminácie uchádzačov alebo záujemcov, princíp transparentnosti a princíp hospodárnosti a efektívnosti.“ Čiže v praxi to, čo vo Fínsku robia vo verejnej správe, tak tu u nás zákon to hovorí tiež. Len problém je kde? Problém bol vo výkone, čiže u obstarávateľa, v našom prípade ministerstva dopravy, resp. u NDS... (Prerušenie vystúpenia časomerom.)
Hrnčiar, Andrej, podpredseda NR SR (2016-09-08):
Ďakujem. Otázka č. 3, pani poslankyňa Katarína Macháčková pre ministra zdravotníctva Slovenskej republiky Tomáša Druckera: „Matej z Bratislavy sa pýta: Myslíte si, že prevencia je dôležitá, efektívna, nakoniec aj lacnejšia ako liečba ochorenia? Prečo potom Všeobecná zdravotná poisťovňa neprepláca vakcínu proti chrípke pre dospelého 30-ročného človeka? Myslíte si, že človek je sám zodpovedný za svoje zdravie? Nemal by znášať nejaké dôsledky, keď nedodrží pokyny ošetrujúceho lekára? Najlepší príklad je ošetrenie u zubného lekára, ak neabsolvujem preventívne ošetrenie, platím si potom celý výkon sám. Ako plánujete znížiť čakacie doby na vyšetrenia? Len na röntgen som čakal okolo dvoch týždňov. V inom zariadení to išlo v daný deň, ako som tam prišiel.“
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie). Prítomných 137 poslancov, za 58, proti 50, zdržalo sa 28, nehlasoval 1. Konštatujem, že sme uvedený návrh neschválili.
Sárközy, Irén, poslankyňa NR SR (2019-06-21):
Ďakujem veľmi pekne za slovo. Pán kolega, odznelo tu veľa kritiky, ale chcem vám pripomenúť, že Štátny fond rozvoja bývania, od 1. 7. bude účinná akurát naša novela, novela poslancov MOST-u v spolupráci, samozrejme, s pánom ministrom, ktorú sme pripravili pre mladomanželov, a to je naozaj pre rozvoj bývania a podporu rodinnej politiky a hlavne pre mladé rodiny s nižšími príjmami. Je to podpora a taký, taká podpora výrazná, že podobná podpora bola aj v Českej republike a bol obrovský záujem v Českej republike. Nestačili na to finančné zdroje, takže my myslíme, aj pán minister myslí spolu s nami aj na mladé rodiny. A, samozrejme, máte pravdu v tom, že nájomné bývanie na Slovensku nemá taký podiel ako v iných krajinách, ale je to tradícia. A keď sa opýtate mladých ľudí, či chcú bývať v nájomných bytoch alebo chcú vlastniť byť, tak oni hovoria, že vlastný byt, a preto aj čakajú so založením rodiny, lebo čakajú na to, kedy môžu mať vlastný byt. A my sme im pomáhali a ten zákon, ktorý sme predložili, je schválený, účinný od 1. 7. Práve pomáha týmto mladým ľuďom, ktorí chcú vlastniť dom, byt alebo zrekonštruovať byt alebo dom, a pomáhame im veľmi výrazným spôsobom.
Jurinová, Erika, podpredsedníčka NR SR (2013-09-18):
Ďakujem pekne. Aj ja, aj ja sa chcem poďakovať pánovi poslancovi Hrušovskému za to, čo vypovedal. Povedali ste jednu vetu: „Sadnime si a pokúsme sa dohodnúť!“ Súhlasím s tým. Bola by som veľmi rada, keby išli veci dohodnúť alebo vyrokovať pri zastúpení všetkých. Ale ak si pán predseda parlamentu sám ide vyberať, s kým si chce veci dohadovať, myslím, že k tomu konsenzu nikdy nedôjdeme. Mám za to, že niektorí tuná chcú, aby sme sa ticho prizerali na to, ako sa šíria správy alebo ako sa kydajú kýble špiny na naše hlavy. Teraz myslím vyslovene hlavy poslancov z hnutia Obyčajní ľudia alebo z klubu Obyčajní ľudia a nezávislé osobnosti. Pokiaľ vy nás budete obviňovať a pritom sám viete, že boli nepravdy povedané z vašich úst, tak dovtedy, ja si myslím, že my máme mať právo obhájiť si svoj názor. Samozrejme, som proti akémukoľvek násiliu a akémukoľvek ponižovaniu a osočovaniu. Preto budem rada, ak naozaj výzvu, ktorú ste dali aj sám, pán predseda Národnej rady, obrátite voči všetkým. Ďakujem pekne.
Cmorej, Peter, poslanec NR SR (2021-11-10):
Ja ti chcem, Miloš, v prvom rade poďakovať za to, že aj keď teda pre mňa nepochopiteľne súhlasíš s týmto právnym paškvilom, tak napriek tomu budeš rešpektovať koaličnú zmluvu a slovo svojho predsedu, že za toto nezahlasujete. A taktiež ti ďakujem, že chceš pomôcť samosprávam, a preto dúfam, a teda chcel by som ťa poprosiť, aby si vplýval na svojho kolegu Štefana Holého, na pána podpredsedu vlády, aby si mu pripomenul, nech dá pánovi Roháľovi trošku viacej času, aby už mohol dokončiť návrh o REIT-och, čo je presne nástroj, ktorý pomôže samosprávam, aby sa viacej nedostávali do takýchto problémov, lebo potom budú môcť spraviť spoločný podnik s investorom, ktorý bude chcieť postaviť tie nájomné byty, a všetkým týmto problémom sa vyhneme. Takže áno, pracujeme na riešeniach a prosím ťa, aby si trošku viacej vplýval, lebo vy to máte v rukách, vy SME RODINA, vy tam máte tých legislatívcov na Úrade vlády u pána podpredsedu Štefana Holého. My sme spolu absolvovali už teda niekoľko rokovaní na túto tému, keďže ste to chceli pôvodne sami predložiť, boli tam aj zástupcovia ÚVO, ktorí vám veľmi jasne vysvetlili, že, a teda boli tam aj zástupcovia z ministerstva dopravy, kde sa ukázalo, že neboli žiadne pokyny štátu, že majú takto samosprávy postupovať a že niektoré obce boli že opakovane vyzývané, aby takto nepostupovali. Niektoré tie pokuty sú už aj právoplatne rozhodnuté už aj druhostupňovým súdom a naozaj je dosť komické, keď teraz tuná poslanec, ktorý taktiež dostal pokutu od ÚVO, tu dáva zákon, že všetky pokuty od ÚVO sa odpúšťajú. A ešte sa aj v rozprave prizná, že to robí vlastne preto, aby tak mohol postupovať aj naďalej, a teda porušovať zákon a už žiadne pokuty aby nedostával. A predpokladám, že sa nám v rozprave ozvú ďalší poslanci, ktorí sú presne v tej istej situácii, že oni boli pokutovaní a oni si te... (Prerušenie vystúpenia časomerom.)
Kuffa, Štefan, poslanec NR SR (2014-01-31):
Ďakujem za slovo. Ja, naopak, si myslím, že tá diverzifikácia zdrojov je veľmi dôležitá. Ja bývam a žijem v podtatranskej oblasti, kde máme dostupnú dendromasu. A pri čistení naozaj lesných plôch a potokov tak vedľajším produktom je drevoštiepka. Práve to prerábanie na tie kotolne, na tú dendromasu jednak je veľmi účinné a výrazne je lacnejšie. Teda je to teplo pre konečného spotrebiteľa, tak je cenovo dostupnejšie. Ja zastávam taký ten názor v tomto smere taký liberálnejší. Ak je teda možné, aby sa bytové domy odpájali od centrálnych kotolní, nech to tak je. Veľakrát na sídliskách, sídliská boli postavené tak, že sú tam napríklad školy alebo nejaké verejné budovy, ktoré sú tiež zapojené na centrálne kotolne, a väčšinou to bolo tak, že nakoľko takéto budovy boli najväčším spotrebiteľom, tak ten rozdiel, ktorý vznikal a sa rozrátaval, tak väčšinou sa to prifáralo práve školám a týmto inštitúciám, čo bolo zase z toho hľadiska také veľmi nespravodlivé. Ale ak občania by chceli a rozhodli sa zriadiť si svoju vlastnú kotolňu, celý dom že by sa dokázal ako odpojiť, ja si to viem predstaviť, že by aj toto bola jedna z ciest. Ja viem, že na druhej strane primátori miest a starostovia obcí vznikal by im problém, pretože v podstate na druhej strane zase tie centrálne kotolne, aby boli efektívne využívané, no tak čím viac tých bytových domov je napojených na tento zdroj, tak tým je potom zase tá energia pre tých ďalších, ostatných cenovo dostupnejšia. Ale hľadať taký rozumný kompromis, ale dať ľuďom aj možnosť voľby, ak teda by sa rozhodli aj pre malé kotolne, aby aj toto bola jedna z ciest. Ďakujem.
Grendel, Gábor, podpredseda NR SR (2021-06-15):
Pán poslanec Dušan Jarjabek.
Záhumenský, Marian, poslanec NR SR (2012-10-25):
Ďakujem pekne. Ani som nechcel na vás, pán kolega Galko, reagovať, lebo odborne nie je o čom. Síce vy sa pasujete ako za odborníka na vzťahy medzi obchodnými reťazcami a dodávateľmi potravín, pretože tuším ste pôsobili nejaký čas ako manažér nejakého skladu v Kauflande, ale myslím si, že to máte úplne popletené. To vaše vystúpenie, čo sa týka odbornej úrovne sa nedá prirovnať a skutočne je na to škoda reagovať a škoda trápiť občanov a poslancov tým, vyvracať vám vašu nejakú zahmlenú, nejakú predstavu o tom, že ako funguje a ako má fungovať tento zákon a aké sú vzťahy medzi dodávateľmi potravín. Čo ale sa nedalo uprieť z vášho vystúpenia, tá obrovská radosť z toho, ako ste hovorili o tom, ako právnici reťazcov obchádzajú jednoducho zákon a robia si čo chcú. Až s radosťou ste o tom rozprávali, že ako to vlastne robia. O čo vám ide, ide vám o to, aby reťazce zdierali dodávateľov potravín? Tento zákon nijakým spôsobom nepoškodí malých dodávateľov. Nijakým, žiadnych živnostníkov, ja ubezpečujem všetkých živnostníkov, ani jeden z nich, ak si prečítajú zákon, nie je schopný vyžadovať žiadne neprimerané podmienky. Preto nie je nutné definovať percento obratu alebo objemu z toho, či to majú malí alebo veľkí, neprimerané podmienky si dokážu vynútiť len veľké, len veľké, a to je jedno či slovenské, alebo nadnárodné obchodné spoločnosti a tento zákon je postavený voči nim. Voči žiadnym živnostníkom, aj keď ste mali tú veľkú snahu presvedčiť tých malých živnostníkov, aby sa báli tohto zákona, ja ich prosím, prečítajte si zákon, ten zákon sa vás nijako nedotkne. Ďakujem.
Figeľ, Ján, podpredseda NR SR (2014-09-17):
Ďakujem pekne. Poprosím o stíšenie v sále. Dávam teraz slovo pani kolegyni Lucie Nicholsonovej na vystúpenie k tomuto bodu.
Chren, Martin, poslanec NR SR (2014-09-09):
Ďakujem veľmi pekne. Naozaj súhlasím s tým, že ceniť si ľudskú dôstojnosť na 12 eur je bieda, ale iné som chcel. Pán minister, toto nie je o žiadnej debate o medzigeneračnej solidarite starí verzus mladí. Toto je o debate SMER proti ľuďom, pretože to, ako tu dnes deštruujete základy demokratického zriadenia, to ublíži nakoniec všetkým ľuďom. To nie je o 12 eurách, to je o systéme. Blahoželám vám, že ste si konečne všimli, že dôchodcovia žijú v chudobe, že ste si konečne všimli, po tom, čo SMER šesť rokov vládne s malou prestávkou, že študenti musia pracovať popri škole. To je naozaj načase po šiestich rokoch si to všimnúť. Ale musím povedať, že klamete, a môžem poukázať na minimálne dve klamstvá. Prvé klamstvo, ktoré ste povedali, keď ste povedali, že ste museli čakať s týmto návrhom na výsledky valorizácie z údajov Štatistického úradu. Veď Štatistický úrad tieto svoje dáta zverejňuje každý rok rovnako. Od roku 2006 koľkokrát sa muselo ísť v skrátenom legislatívnom konaní kvôli vianočnému dôchodku? Ak by ste hovorili pravdu, tak by sa muselo ísť každý rok, lebo sa čakalo na dáta. Samozrejme, že nehovoríte pravdu. Druhýkrát klamete, keď hovoríte o vašich opatreniach pre mladých, jasle, škôlky. Pán minister, ja som tu mal predložený pred pár mesiacmi návrh zákona inšpirovaný Českou republikou o detských skupinách. V Čechách ten zákon bol dobrý, prijali ho, o tom, ako dať rodičom viac možnosti starať sa o svoje deti, ako rozšíriť možnosti starostlivosti o deti v alternatívach, škôlkam. Vy ako minister ste dali pokyn zamietnuť tento návrh zákona, poslanci SMER-u ho zamietli, tak, prosím, nehovorte, že robíte niečo pre mladé rodiny a pre mladých ľudí, nerobíte nič. Po šiestich rokoch ste si všimli, ako ste sa tu priznali vo svojom príhovore, že nemajú peniaze a že sú chudobní.
Majorová Garstková, Jana, poslankyňa NR SR (2023-02-01):
Hlasovať budeme zajtra o jedenástej.
Hrušovský, Pavol, podpredseda NR SR (2011-09-13):
Hlasujeme o návrhu prerokovať zákon v druhom čítaní. (Reakcia spravodajcu: „To sú tie pokuty.“) (Hlasovanie.) 149 prítomných, 78 za, 60 proti, 10 sa zdržalo, 1 nehlasoval. Návrh sme schválili. Prosím ďalší návrh.
T. Galbavý, poslanec: (2006-09-07):
Pán predseda, prosím vás, dajte hlasovať, že Národná rada Slovenskej republiky berie na vedomie informáciu – správu o štátnej politike starostlivosti o Slovákov žijúcich v zahraničí.
Laššáková, Jana, poslankyňa NR SR (2016-04-21):
Ďakujem pekne za slovo. Pani ministerka, ja ti tiež chcem veľmi pekne poďakovať za tvoje vystúpenie a za to, že si skonkretizovala programové vyhlásenie vlády v oblasti justície a že si aj odpovedala na otázky našich kolegov. Veď justícia je naozaj zložitý rezort a súdna moc je tretia moc v štáte. Ja viem, že je veľmi jednoducho kritizovať, dávať návrhy, pokiaľ ten poslanec nemá zodpovednosť za riadenie tohto rezortu. Som veľmi rada tiež, že si sa zastala svedomitých a poctivých sudcov, pretože naozaj justícia nemá vo verejnosti veľkú dôveryhodnosť, a ja ti držím palce a želám ti, aby sa v tejto oblasti spravil progres, aby sme naozaj na konci volebného obdobia mohli to vyhodnotiť tak, že sme spravili opatrenia na to, aby sa zlepšila vymožiteľnosť práva, aby sa zrýchlil proces, a dúfam, že sa ti podarí aj začať rekodifikáciu Občianskeho zákonníka. Ďakujem pekne.
Sulík, Richard, predseda NR SR (2010-10-20):
Prepáčte, pán Somogyi. Pán Osuský, poprosil by som vás telefonovať vonku. Ďakujem. Nech sa páči.
M. Číž, podpredseda NR SR: (2008-07-01):
Slovo má pán poslanec Záhumenský.
Danko, Andrej, podpredseda NR SR (2023-11-14):
Pán poslanec Grendel.
Sulík, Richard, predseda NR SR (2010-12-14):
Prosím, hlasujte teraz. (Hlasovanie.) Prítomných 145 poslancov, hlasovalo za 79, proti 2, zdržalo sa 64. Tento návrh bol schválený.
Hort, Milan, podpredseda NR SR (2011-12-02):
Rovnako ako v predchádzajúcom zákone, spravodajkyňu bude vykonávať pani poslankyňa Edita Pfundtner a prosím ju, aby nás oboznámila s výsledkom rokovania výborov. Nech sa páči.
Kuriak, Milan, poslanec NR SR (2023-05-18):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
P. Hrušovský, predseda NR SR: (2003-09-23):
(Hlasovanie.) 140 prítomných, 114 za návrh, 7 proti, 19 sa zdržalo. Konštatujem, že návrh sme schválili.
Galko, Ľubomír, poslanec NR SR (2013-06-17):
Ďakujem pekne. Pán kolega Baška, tak teda bez emócií vám zodpoviem niektoré otázky a pár poznámok by som si dovolil. Čo sa týka tých člnov bez motorov, tie, ktoré ste tak škandalózne nakúpili s drevenými vesielkami na posmech a niekoľkonásobne predražené, áno, podarilo sa nám ušetriť peniaze na tie motory a bolo pripravované verejné obstarávanie. Medzitým padla vláda, čiže tie peniaze tam zostali na to vyčlenené. Či potom následne boli tie motory zakúpené, alebo nie, neviem, ale ten svoj sľub som dodržal. No, čo sa týka podpísania tých dôležitých informácií, pán kolega, ja som videl tie informácie, ktoré ste si len prečítali a odmietli ste ich podpísať, a boli to všetko spravodajské informácie, kde ste dostali strach. Kde figurovali ľudia z podnikateľských kruhov a z politických kruhov, proti ktorým ste sa jednoducho nemohli postaviť. Taká je pravda. A figurovali tam aj zamestnanci, na ktorých si netrúfli traja-štyria ministri predo mnou. A ja som ich dal von, dneska sú späť. Čo sa týka Bezpečnostného úradu a pána Jangla, nikto mu život nezničil, pokiaľ mám správne informácie, tak prednáša na Žilinskej univerzite na Fakulte špeciálneho inžinierstva. A tohto človeka ste odvolali počas dovolenky, pretože odmietol podpísať nákup tempestovaných počítačov o 200 % predražených, 7,8 mil. eur. O 7,8 mil. eur ste ukrátili Slovenskú republiku pri nákupe týchto počítačov. Ešte poviem v rýchlosti k tej analýze, lebo k tomu som sa nestihol vyjadriť. Ja som dal spraviť analýzu, ale ja som nedefinoval dopredu, že či tá analýza má byť, či má byť výsledok, že sa majú spájať, alebo nie spájať spravodajské služby, a, samozrejme, že tí spravodajcovia si tú analýzu spravili tak, aby sa tie služby nespájali. Takže taká je... (Prerušenie vystúpenia časomerom.)
Grendel, Gábor, podpredseda NR SR (2021-12-14):
Prezentujme sa a hlasujme. (Hlasovanie.) Prítomných 146 poslancov, za 71, proti 74, zdržal sa 1, hlasovali všetci prítomní. Ani tento návrh Národná rada neschválila.
P. Hrušovský, predseda NR SR: (2005-07-01):
návrhu štátneho záverečného účtu Slovenskej republiky za rok 2004 . Nech sa páči.
Hort, Milan, podpredseda NR SR (2011-10-19):
Prepáčte, pán poslanec, rozumieme si dobre, že vystupujeme k tlači 460?
Pellegrini, Peter, predseda NR SR (2023-10-25):
(Zaznievanie gongu.) Vážené panie poslankyne, vážené pani... vážení páni poslanci, chcem sa spýtať, či každý poslanec využil svoje právo zúčastniť sa tajnej voľby. Ak nie, tak má ešte poslednú možnosť, pretože za chvíľku hlasovanie ukončím. Pán poslanec, idete ešte hlasovať? Ak ešte niekto, tak poprosím, aby sa zúčastnil tajnej voľby, pretože za chvíľku tajnú voľbu uzavrieme a budeme čakať na výsledky. (Pokračovanie tajného hlasovania.)
B. Bugár, podpredseda NR SR: (2006-04-20):
(Hlasovanie.) Prítomných je 114 poslancov, za 113, zdržal sa 1. Konštatujem, že tieto body zo spoločnej správy sme schválili. Nech sa páči. R. Hamerlik, poslanec: Dajte, pán predsedajúci, hlasovať o bode č. 3 spoločnej správy s návrhom gestorského výboru neschváliť.
Dostál, Ondrej, poslanec NR SR (2019-05-09):
Ďakujem kolegom za reakcie. Nestihnem sa vyjadriť ku všetkým, tak aspoň k niektorým. Pán poslanec Bastrnák, je úplne normálne, že so sebou ľudia vecne nesúhlasia, aj keď sa sebe navzájom vážia, čiže to netreba nejako zvlášť predostierať. Ja som nezachytil žiadnu drvivú väčšinu renomovaných právnikov, ktorí by tvrdili, že sa nič nemení oproti súčasnému stavu. Samozrejme, že sú aj také právne názory, ale rôzne právne názory sa nájdu skoro na všetko. Ja, samozrejme, si nerobím patent na rozum, a keď niekedy na niečo upozorňujem, nie vždy sa to musí potvrdiť. V prípade toho zákona o rokovacom poriadku drvivá väčšina mojej kritiky nesmerovala na možnú protiústavnosť, ale na, na, na jednotlivé ustanovenia, ktoré považujem za hlúpe, a mnohé hlúpe veci môžu byť hlúpe aj bez toho, aby boli priamo protiústavné. To je jedna vec. Ohľadom zrušenia Mečiarových amnestií, áno, mýlil som sa, aj som to potom verejne povedal a som rád, že som sa mýlil, že takouto cestou, o ktorej som mal nielen ja, ale aj viacerí renomovaní právnici, aby som vám vrátil tú argumentáciu, pochybnosti, že sa tak podarí zrušiť Mečiarove amnestie a že som sa v tejto veci mýlil. Ale jeden podstatný rozdiel medzi vtedajšou situáciou a touto situáciou je, že keď vtedy sme upozorňovali, že novela zákona o rokovacom poriadku by mohla byť protiústavná, tak predkladatelia zákona to popierali. Teraz, keď som upozornil na to, že sa ide zakazovať hranie cudzej štátnej hymny, tak, tak mi to potvrdil jeden z predkladateľov. A, pán poslanec Farkašovský, no vy ste nazvali to nové logo marketingovým avanturizmom. Mne sa skôr zdá, že ten váš návrh je legislatívny avanturizmus.
I. Mikloš, podpredseda vlády a minister financií SR: (2005-10-27):
Významným zjednodušením je samozdanenie pri dovozoch tovaru platiteľom dane prostredníctvom daňového priznania. To znamená, čo colný orgán nebude vymeriavať a vyberať daň pri dovoze tovaru, pokiaľ tento tovar bude dovezený osobou, ktorá má postavenie platiteľa dane. Toto zjednodušenie umožňuje čl. 23 šiestej smernice, ktorý dovoľuje členským štátom stanoviť, že daň pri dovoze tovaru nemusí byť zaplatená v okamihu dovozu tovaru za tej podmienky, že platiteľ dane uvedie túto daň v daňovom priznaní. Tento systém prinesie podnikateľom cash-flow výhodu a ovplyvní ich rozhodovanie o tom, ktorý členský štát si vyberú za štát dovozu tovaru do Európskych spoločenstiev, v ktorom bude tovar prepustený do colného režimu voľný obeh. Samozdanenie pri dovoze tovaru prinesie výhodu v konečnom dôsledku aj pre štát, a to z dôvodu, že slovenskí podnikatelia si nebudú vyberať za štát dovozu susedné členské štáty, ktoré umožňujú systém platenia dane pri dovoze tovaru prostredníctvom daňového priznania podávaného daňovému úradu, a clo bude platené v Slovenskej republike. V súčasnosti je tento systém, ktorý zavádzame touto novelou, zo štátov susediacich so Slovenskou republikou uplatňovaný v Českej republike, Maďarsku a Rakúsku. Tento systém si vyžiada úzku spoluprácu colných a daňových orgánov. Zároveň sa v súlade so šiestou smernicou zavádza nové oslobodenie od dane týkajúce sa poskytovania služieb združením právnických osôb alebo fyzických osôb osobám, ktoré vykonávajú činnosť oslobodenú od dane alebo činnosť, ktorá nie je predmetom dane. Novela zákona o dani z pridanej hodnoty obsahuje tiež viaceré ustanovenia, ktorých potrebu si vyžiadala nejednotná aplikácia niektorých ustanovení zákona v praxi. Návrh zákona bude mať dosah na príjmy štátneho rozpočtu, a to z toho dôvodu, že daň pri dovoze tovaru z tretích štátov nebude vyberaná od platiteľa dane, nebude vyberať od platiteľa dane colný orgán, vznikne krátkodobý výpadok v príjmoch štátneho rozpočtu v roku 2006 vo výške 4 až 5 mld. korún. Pôjde o hotovostný výpadok na príjmy. Na akruálnej báze nebude mať táto zmena žiadny vplyv. Ďakujem za pozornosť.
P. Hrušovský, predseda NR SR: (2003-12-04):
Teraz pristúpime k odpovediam na otázky, ktoré položili páni poslanci pánovi premiérovi, za ktorého, pán podpredseda vlády, budete odpovedať vy. Prvú otázku položil pán poslanec Ondriaš, ktorý sa vás pýta: „Koľko je mesačný priemerný hrubý a čistý príjem pracovníka v eurách vo Volkswagene v Bratislave a koľko pracovníka vo Volkswagene v Nemecku?“ Nech sa páči, pán podpredseda vlády, môžete odpovedať.
M. Dzurinda, predseda vlády SR: (2003-06-26):
Vážený pán predseda Národnej rady, pani poslankyne, páni poslanci, namiesto pána Prokopoviča bude odpovedať pán minister Gyurovszky, namiesto ministra Simona minister László Miklós a pán minister Nemcsics, ani Lipšic nemajú otázky.
Martvoň, Anton, poslanec NR SR (2013-10-24):
Ďakujem pekne. Pán poslanec Valocký, dovoľte, aby som súhlasil s vaším vystúpením, myslím si, že bolo veľmi dobré. Zhodnotím a, dá sa povedať, dám dohromady niečo, čo opozícia nepochopila. Myslím si, a znova to zopakujem, že sedem alebo osem vrtuľníkov na 5 mil. ľudí je potrebných jedine na ťažko dostupné terény, teda do lesov, niekde, kde nie je prístupná sanitka. Keď sa naraz stane na Slovensku 40 nehôd, so siedmimi vrtuľníkmi si tak môžme pískať. Tie životy budú zachraňovať sanitky rýchlej zdravotnej služby, ktorých je skoro 300. Čiže na toto, pán doktor Valocký, ste správne poukázali. Čo sa týka kauzy, že vybrali si malú kauzu, no ja vám odpoviem, prečo si vybrali tento dôvod. Lebo iný dôvod nemajú. Ako tu je to, čo som povedal na začiatku, že dôvody na odvolávanie našich ministrov z našej opozície sú postavené na hlinených nohách. No ale ja sa nečudujem, keď lídrom opozície sa stáva pán Hlina. Gratulujem!
Laurenčík, Milan, podpredseda NR SR (2021-09-17):
Poslednú faktickú poznámku k tomuto príspevku bude mať pán poslanec Štefan Kuffa, nech sa páči.
Zmajkovičová, Renáta, podpredsedníčka NR SR (2013-05-15):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Otváram rozpravu ústnu. Pýtam sa, či sa chce niekto do rozpravy prihlásiť ústne? Dvaja poslanci: Matovič, Mezenská. Uzatváram možnosť prihlásiť sa do roz... Pán poslanec Hlina. Traja. Uzatváram možnosť prihlásiť sa do rozpravy ústne. Pán poslanec. Ak dovolíte, pán poslanec Hlina, najprv pán poslanec Matovič, Mezenská a potom. Nech sa páči, pán poslanec Matovič.
Blanár, Juraj, podpredseda NR SR (2022-05-06):
Teraz v rozprave vystúpi ako poverený člen poslaneckého klubu SMER – sociálna demokracia pán poslanec Ján Richter a po jeho vystúpení dám možnosť prihlásiť sa ústne do rozpravy. Nech sa páči, pán poslanec.
B. Bugár, podpredseda NR SR: (2005-10-27):
Takže budeme pokračovať odpoveďami členov vlády na otázky poslancov. Prvú otázku položil pán poslanec Köteles ministrovi zahraničných vecí Slovenskej republiky Eduardovi Kukanovi, ktorého zastupuje pán minister Liška. Otázka má toto znenie: „Kedy bude odovzdaný do prevádzky hraničný priechod Veľké Slemence - Malé Slemence?“ Pán minister, nech sa páči.
Laššáková, Jana, podpredsedníčka NR SR (2015-04-15):
Ďalej v rozprave by mal vystúpiť pán poslanec Uhliarik. Vzhľadom na to, že je 11.57 hod., vyhlasujem, prerušujem rokovanie o tomto bode programu a súčasne prerušujem aj rokovanie 50. schôdze. O 13.00 hod. otvoríme rokovanie 49. schôdze, ktorú zvolal pán predseda Národnej rady na 13.00 hod. Dobrú chuť vám prajem. (Prerušenie rokovania o 11.58 hodine.) (Po prerušení rokovania 50. schôdze NR SR a po prestávke sa začalo rokovanie 49. schôdze NR SR.)
P. Paška, predseda NR SR: (2007-10-24):
O ospravedlnenie svojej neúčasti oficiálne písomne požiadali páni poslanci Csáky, Ďuračka, Richter, Slota, Vaľová, pán podpredseda Veteška a na popoludňajšom rokovaní požiadal o ospravedlnenie pán predseda výboru poslanec Ferdinand Devínsky. Keďže sme odsúhlasili program 14. schôdze tak, že sme určili na 9.00 hodinu dnešného rána rokovanie o bode správa o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2006 a návrh programu starostlivosti o Slovákov žijúcich v zahraničí na rok 2008 , je to tlač 403, poprosím teraz pána podpredsedu vlády Slovenskej republiky Dušana Čaploviča, aby sa ujal slova. Poprosím, aby sa pripravila pani spravodajkyňa. Nech sa páči, pán podpredseda vlády.
Laššáková, Jana, podpredsedníčka NR SR (2013-12-18):
Pani poslankyňa, ďakujem pekne za uvedenie, nech sa páči, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Branislavovi Škripekovi. Však tu bol pred chvíľou. Pán poslanec, pán spravodajca Škripek. (Krátka pauza.) Zoberte si papiere a nech sa páči, podajte spravodajskú informáciu. Takže dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Branislavovi Škripekovi. Nech sa páči, pán spravodajca.
Laššáková, Jana, podpredsedníčka NR SR (2013-10-23):
S reakciou pán poslanec Mihál, nech sa páči.
Glváč, Martin, podpredseda NR SR (2019-04-03):
S reakciou pán poslanec Kollár.
J. Laššáková, poslankyňa: (2004-09-09):
Povinnosť vlády Slovenskej republiky v polročných intervaloch písomne informovať Národnú radu Slovenskej republiky o vydaných aproximačných nariadeniach v uplynulom období, zároveň o zámere na najbližší polrok vyplýva z ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Platný zákon vymedzil oblasti, v ktorých vláda môže nariadenia vydávať, podmienky ich vydávania a tiež kontrolný mechanizmus. Uvedená povinnosť vlády je súčasťou kontrolného mechanizmu parlamentu. Podľa § 4 ods. 3 citovaného zákona Národná rada môže po prerokovaní požiadať vládu, aby právnu úpravu navrhovanú ako aproximačné nariadenie predložila ako návrh zákona. V krátkej histórii platnosti tejto právnej úpravy parlament zatiaľ toto svoje právo nevyužil. Predložená informácia obsahuje údaje o počte vydaných aproximačných nariadeniach v I. polroku 2004 a o zámere na II. polrok tohto roku. Podľa plánu legislatívnych úloh vláda Slovenskej republiky mala vydať 7 nariadení daného druhu. Boli vydané 3, dve v pôsobnosti Ministerstva práce, sociálnych vecí a rodiny Slovenskej republiky a jedno v pôsobnosti Ministerstva hospodárstva Slovenskej republiky. O plánovaných ďalších troch rozhodla, že budú vydané v režime zákona. Nad rámec plánu bolo predložených ďalších 37 aproximačných nariadení. Na nadchádzajúce obdobia sa pripravujú 2 aproximačné nariadenia. Vychádzajúc z doterajších skúseností možno predpokladať, že ich počet sa určite zvýši. Ústavnoprávny výbor prerokoval predmetnú informáciu 24. augusta 2004 na svojej 72. schôdzi a uznesením č. 572 odporúča Národnej rade informáciu vziať na vedomie. Prosím, pán predsedajúci, otvorte rozpravu.
Bugár, Béla, podpredseda NR SR (2018-05-17):
Ďakujem. Teraz dávam slovo spravodajkyni z gestorského výboru pre hospodárske záležitosti pani poslankyni Edite Pfundtner. Nech sa páči.
Hort, Milan, podpredseda NR SR (2011-05-20):
Ďalej sa prihlásil do rozpravy pán poslanec Martin Poliačik. Nech sa páči.
Podmanický, Ján, poslanec NR SR (2012-05-09):
Ďakujem pekne za slovo. Vážený pán poslanec ja chcem oceniť váš konštruktívny tón, ktorý zaznieval z vášho príhovoru, a musím povedať, že je milým prekvapením, že viacerí vaši kolegovia vystupujú v tejto sieni zákonnosti, ako povedal tiež jeden z vašich kolegov, veľmi konštruktívne. A ja to vítam a dokonca si myslím, že v mnohých veciach, naozaj v mnohých veciach s vami možno len súhlasiť. Na druhej strane neviem, či je celkom vhodné otvárať všetky témy tejto galaxie, lebo keď sa otvoria všetky, nevyrieši sa nič, a preto možno niekedy menej je viac. No a musím povedať aj niečo, s čím nesúhlasím. Nesúhlasím celkom s vaším názorom, že v zdravotníctve nie je čo privatizovať, a teda vláda si celkom zbytočne dala do programového vyhlásenia vlády deklaráciu, že sa nebude privatizovať lukratívny majetok a lukratívne činnosti v zdravotníctve, pretože spomeňte si, niekoľko mesiacov dozadu aká bola hlavná téma slovenskej spoločnosti, a to bola práve transformácia nemocníc, ktorá bola v podstate skrytou privatizáciou. Takže ak niekto dokonca za cenu núdzového stavu tlačil transformáciu nemocníc, no tak, asi to bolo lukratívne a môžem vám potom aj v osobnom rozhovore dokladovať na množstve príkladov, čo ešte v zdravotníctve môžu niektoré ziskuchtivé skupiny vybrať, a tomu treba zabrániť. A myslím si, že to treba oceniť. A tiež celkom nesúhlasím, pán poslanec, s vaším názorom na pani Tymošenkovú. Nemám presne všetky informácie, ale spomínam si, pred asi pol rokom vystúpenie pána Dulebu, to je šéf Slovenskej spoločnosti pre zahraničnú politiku v televízií TA3, ktorý dosť závažným spôsobom kritizoval niektoré aktivity, ktoré pani Tymošenková. (Prerušenie vystúpenia časomerom.)
Glváč, Martin, podpredseda NR SR (2018-05-23):
Ďalší v rozprave vystúpi pán poslanec Fecko, nech sa páči.
Zmajkovičová, Renáta, podpredsedníčka NR SR (2012-06-20):
S faktickou poznámkou pán poslanec Raši. Uzatváram možnosť faktických poznámok. Nech sa páči, pán poslanec.
Mičovský, Ján, poslanec NR SR (2014-07-09):
Ďakujem za slovo, vážená pani podpredsedníčka. Mne ste pripomenuli, pán poslanec Csicsai, jednu vec, ktorá zrejme priamo nesúvisí s tým, čo ste predniesli, ale zase je to taký istý rozšírený efekt a vy vlastne svojím návrhom do istej miery obohacujete krajinu. Spomenuli ste totižto konské trhy. To je niečo, s čím sa na Slovensku už človek nestretne, a pritom koník ako zviera, ktoré pre lesy a lesníkov bude ešte dlhé desaťročia, stáročia veľmi dôležitým prostriedkom, je naozaj zviera, ktoré jednoducho si zaslúži mať aj konské trhy. A ja som musel v spomienkach zablúdiť do jedného členského štátu Európskej únie, nového, a to do Rumunska, kde také konské trhy sú nesmierne nielen obohacujúce, možnosť výmeny medzi kupujúcimi a predávajúcimi, ale doslova aj tú krajinu, konský trh v Rumunsku je niečo, čo má svoje nesmierne čaro, tak ja aj z tohto pohľadu, aj keď uznávam, nie veľmi podstatného, sa hlásim k tomu, aby prekážky, ak tu nejaké existujú a vy ich chcete riešiť, aby teda neexistovali, sa skutočne odstránili. Ďakujem.
P. Hrušovský, predseda NR SR: (2004-03-12):
(Hlasovanie.) 135 prítomných, 1 za, 66 proti, 68 sa zdržalo. Návrh sme neschválili. Ďalšie návrhy. I. Hamarčák, poslanec: Posledným návrhom je doplňujúci návrh pána poslanca Horáka, ktorý dnes predniesol v rozprave, týka sa účinnosti tejto novely.
Kmec, Stanislav, poslanec NR SR (2017-03-23):
Hlasujeme o druhom bode pozmeňujúceho návrhu pána poslanca Dostála.
Pčolinský, Peter, podpredseda NR SR (2023-06-14):
Ďakujem, uzatváram možnosť prihlásiť sa s faktickými. Prvá faktická pán poslanec Taraba.
P. Hrušovský, podpredseda NR SR: (2002-07-10):
(Hlasovanie.) 98 prítomných, 67 za návrh, 23 sa zdržalo, 8 nehlasovalo. Návrh sme schválili. Prosím, aby ste neodchádzali, pán poslanec, aby ste uvádzali hlasovanie k návrhu poslanca Národnej rady Slovenskej republiky Jirka Malchárka na vydanie zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov. Nech sa páči, pán poslanec Maňka. V. Maňka, poslanec: Ďakujem. V informácii, ktorú som vám prečítal, neboli žiadne pozmeňujúce ani doplňujúce návrhy, preto budeme hlasovať o pozmeňujúcich návrhoch, ktoré zazneli v rozprave. Najprv vystúpil pán poslanec Malchárek, ktorý predložil pozmeňujúci návrh, ktorý je potrebné prijať kvôli tomu, že sme včera schválili iný návrh v zákone, to znamená, aby nebola duplicita, je potrebné tento návrh schváliť. Budeme o ňom hlasovať.
Kyselica, Lukáš, poslanec NR SR (2022-04-27):
Takže, pán predseda, dajte hlasovať o prednesenom návrhu poslanca Luciaka.
Suja, Miroslav, poslanec NR SR (2022-12-13):
Nie. To som hovoril ja.
Číž, Miroslav, podpredseda NR SR (2015-01-29):
Teraz v rozprave vystúpi pani podpredsedníčka Národnej rady pani Jurinová.
Blanár, Juraj, podpredseda NR SR (2023-02-14):
Toľko pán navrhovateľ v záverečnom slove. Teraz poprosím pani spravodajkyňu o záverečné slovo, nech sa páči.
Jánoš, Vladimír, poslanec NR SR (2014-03-26):
Ďakujem. Pán predseda, teraz dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre ľudské práva a národnostné menšiny; ďalej že za gestorský výbor určuje výbor pre ľudské práva a národnostné menšiny. Určené výbory prerokujú návrh zákona ihneď.
Jurinová, Erika, podpredsedníčka NR SR (2015-06-15):
S reakciou pán poslanec Beblavý.
M. Sabolová, poslankyňa: (2002-05-23):
Vzhľadom na to, že už niekoľko mesiacov a vlastne rokov spolupracujem aj so starostami mestských častí, nie som až tak jednoznačne presvedčená o tom, že to združenie starostov má taký názor, ako možno ste prezentovali, že podporuje tento návrh. Myslím si, že môže to byť názor predstaviteľa toho združenia, predsedu alebo niekoľkých tých starostov väčších mestských častí. Ale myslím si, čo bude potrebné medzi druhým čítaním, aby došlo k dohode a k takej vzájomnej spolupráci medzi starostami a primátorom, pretože zatiaľ tento model, ktorý sa predkladá, je taký model, ktorý vyhovuje mestu. Ale malo by dôjsť k tej vzájomnej dohode, aby to bolo funkčné, aby to bola dohoda aj starostov, aj mesta, čiže aj mestských častí. A nebude to ideálna diskusia, ale verím, že pán primátor, ako sľúbil, zvolá takéto rokovanie v rámci toho obdobia pred druhým čítaním a dôjdeme k nejakej zhode, ktorá bude vhodná aj pre mestské časti, nielen pre mesto. Skutočne aby nedošlo k nejakej centralizácii, ale aby samospráva v mestských častiach skutočne prinášala ten úžitok pre občanov, ktorý ona dnes robí. J. Migaš, predseda NR SR: Pán poslanec Ján Rusnák.
Pellegrini, Peter, predseda NR SR (2015-03-12):
Prezentujme sa a hlasujme. (Hlasovanie.) Prítomných 131 poslancov, za hlasovalo 81, zdržalo sa 36, nehlasovalo 14. Tento návrh sme schválili.
Pellegrini, Peter, podpredseda NR SR (2020-09-17):
Pani poslankyňa Kozelová.